Diari Oficial de la Generalitat Valenciana


Sumari del DOGV 8170, del 15-11-2017 (2017/10588)

RESOLUCIÓ de 13 de novembre de 2017, del president de la Junta Qualificadora de Coneixements de Valencià, per la qual s'estableix doble torn de realització de la prova de segona fase de grau mitjà de coneixements de valencià de la seu d'Orihuela.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10471


Data del document
:   13-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 13 de novembre de 2017, del president de la Junta Qualificadora de Coneixements de Valencià, per la qual s'estableix doble torn de realització de la prova de segona fase de grau mitjà de coneixements de valencià de la seu d'Orihuela. [2017/10028]  
Per Resolució de 22 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció de certificats oficials administratius de coneixements de valencià (DOGV 8007, 24.03.2017).   
Una vegada valorada la xifra de persones aspirants a la prova de la segona fase de grau mitjà de coneixements de valencià del període de 2017 (18 de novembre) a la localitat d'Orihuela, s'ha considerat necessari establir doble torn, matí i vesprada, per raons organitzatives.   
  
Per això, i segons el que disposa l'article 11 del Decret 128/2016, de 7 d'octubre, del Consell, pel qual es regula la Junta Qualificadora de Coneixements de Valencià, resolc:  
  
Primer  
Establir doble torn de realització de la prova de segona fase de grau mitjà de coneixements de valencià de la Junta Qualificadora de Coneixements de Valencià a la seu d'Orihuela de la mateixa manera que les localitats d'Alacant, Castelló de la Plana, Torrent i València. En aquestes localitats amb doble torn, les persones el primer cognom de les quals comence per una lletra compresa entre la M i la Z participaran en el primer torn de les proves (09.00 h del matí), i les persones el primer cognom de les quals comence per una lletra compresa entre la A i la L participaran en el segon torn de les proves (16.00 h de la vesprada).   
  
  
Segon  
Convocar el dia 18 de novembre de 2017, a les 09.00 h del matí, els aspirants que han superat la primera fase de grau mitjà de la seu d'Orihuela el primer cognom dels quals comence per una lletra compresa entre la M i la Z.  
Convocar el dia 18 de novembre de 2017, a les 16.00 h de la vesprada, els aspirants que han superat la primera fase de grau mitjà de la seu d'Orihuela el primer cognom dels quals comence per una lletra compresa entre la A i la L.  
  
València, 13 de novembre de 2017.- El president de la Junta Qualificadora de Coneixements de Valencià: Rubén Trenzano Juan.